ভদ্রপুর বিমানবন্দর

ভদ্রপুর বিমানবন্দর (আইএটিএ: BDP, আইসিএও: VNCG), যা চন্দ্রগড়ি বিমানবন্দর নামেও পরিচিত, একটি অভ্যন্তরীণ বিমানবন্দর যেটি ঝাপা জেলার ভদ্রপুরে অবস্থিত। প্রাথমিকভাবে এই বিমানবন্দর নেপালের ১ নং প্রদেশের ঝাপা এবং ইলাম জেলাগুলিতে সেবা প্রদান করে। নেপালের বেসামরিক বিমান চলাচল কর্তৃপক্ষ এটিকে ভারতের উত্তর-পূর্বাঞ্চলীয় রাজ্য, ভুটান এবং বাংলাদেশ থেকে নেপালে আগমনকারী যাত্রীদের জন্য একটি গুরুত্বপূর্ণ কেন্দ্র হিসেবে বিবেচনা করে। ইতিহাস ১৯৬৩ সালের অক্টোবরে, নেপাল সরকার ঝাপার ভদ্রপুরে একটি এরোড্রোম নির্মাণ করে চীনা সহায়তায়। প্রাথমিক প্রকল্পটি ছিল সামরিক উদ্দেশ্যে। এবং পাকিস্তান ঢাকা থেকে ভদ্রপুর, কাঠমান্ডু হয়ে করাচি পর্যন্ত বিমান পরিষেবা সংযুক্ত করার ইচ্ছা প্রকাশ করেছিল। নেভিগেশন যন্ত্রপাতি চালানোর জন্য এই বিমানবন্দরে নেপালে প্রথমবারের মতো ফটোভোলটাইক সেল ব্যবহার করা হয়েছিল। এই বিমানবন্দর সামরিক ঘাটি হিসাবে পরিচালিত হয়েছিল ১৯৬৩ সাল থেকে। মূলত একটি ঘাসের রানওয়ে, যা পরবর্তীতে কংক্রিটে পুনরায় স্থাপন করা হয়েছিল এবং বেশ কয়েকবার বাড়ানো হয়েছে। নেপালের বেসামরিক বিমান চলাচল কর্তৃপক্ষ কর্তৃক বিমানবন্দরটিকে "এয়ারপোর্ট অফ দ্য ইয়ার ২০১৩" হিসাবে ভূষিত করেছিল। ৩১ জানুয়ারী, ২০১৮ সালে প্রধানমন্ত্রী কে. পি. ওলী নতুন স্থাপিত নাভিগেশন সিস্টেম উদ্বোধন করেন, যার মাধ্যমে রাত্রে ফ্লাইট চলাচল করতে পারে। সুবিধা এই বিমানবন্দরটি সমুদ্রপৃষ্ঠ থেকে ৩০০ ফুট (৯১ মিটার) উচ্চতায় অবস্থিত। এই বিমানবন্দরে একটি ১০/২৮ নামকরনে কংক্রিটের রানওয়ে আছে, যার দৈর্ঘ ১,৫০০ বাই ৩০ মিটার (৪,৯২১ বাই ৯৮ ফুট)। সকল বাণিজ্যিক বিমান এই বিমান বন্দরের ছোট টার্মিনাল থেকে পরিচালিত হয়। এয়ারলাইন্স এবং গন্তব্য তথ্যসূত্র বহিঃসংযোগ BDP-এর দুর্ঘটনার ইতিহাস - এভিয়েশন সেফটি নেটওয়ার্ক